પંચમહાલ જિલ્લા રાજપૂત સમાજના પ્રમુખ તથા ગોધરાના ધારાસભ્ય સી.કે. રાઉલજીના નેતૃત્વ હેઠળ એક પ્રતિનિધિમંડળ પંચમહાલ જિલ્લા કલેક્ટરને મળ્યુ હતુ. તેઓએ કલેક્ટરને આપેલા એક પત્રમાં રજવાડાઓને ન્યાય મળે તેવી માંગણી કરી હતી. તેમણે ખાસ કહ્યુ હતુ કે, સ્ટેચ્યુ ખાતે એક ખાસ મ્યુઝીયમ બનાવવુ જોઇએ જેમાં અખંડ ભારતના નિર્માણ માટે પોતાના રાજ્ય અને રજવાડાઓ સ્વેચ્છાએ આપીને ઉદારતા બતાવનારા રાજા-રજવાડાઓની તસ્વીરો થી દસ્તાવજો મૂકવા જોઇએ. તેમાં ખાસ કરીને પંચમહાલ જિલ્લાના રજવાડાઓમાં દેવગઢ બારીયાના સ્વ. જયદીપસિંહજી મહારાઉલ, લુણાવાડાના સ્વ. ધીરેન્દ્રસિંહ, સંતરામપુરના સ્વ. ક્રિષ્ણકુમારસિંહ પ્રવિણસિંહ, સંજેલીના સ્વ. નરેન્દ્રસિંહ તથા જાંબુઘોડાના રાજવી પરિવારોનું યોગદાન વિશેષ રહ્યુ છે. પંચમહાલ જિલ્લાનું યોગદાન ગૌરવવંતા ઇતિહાસની ઝાંખી ગુજરાતના ઇતિહાસમાં સમાવીષ્ટ કરવાની લાગણી અને માંગણી કરવામાં આવી હતી.